ΓΡΑΠΤΗ ΕΡΩΤΗΣΗ E-0553/03

υποβολή: Joan Vallv (ELDR) προς την Επιτροπή

(27 Φεβρουαρίου 2003)

Θέμα: Παράβαση των κοινοτικών κανόνων ανταγωνισμού

Ο εν λόγω βουλευτής πληροφορήθηκε ότι στην ex-officioπόθεση 37926 (Sun/ETSI) σχετικά με το πρότυπο ETSI GSM 03.19, η Ευρωπαϊκή Επιτροπή εξέφρασε την ανησυχία της για ενδεχόμενη παράβαση των κοινοτικών κανόνων ανταγωνισμού λόγω: α) της καθυστερημένης κοινοποίησης και προσδιορισμού, εκ μέρους της Sun, των προβληθεισών αξιώσεων περί ουσιαστικών δικαιωμάτων πνευματικής ιδιοκτησίας (ΔΠΙ) σε αυτό το πρότυπο, και β) του γεγονότος ότι από τεχνικής άποψης τα ουσιαστικά ΔΠΙ της Sun περί των οποίων προέβαλε αξιώσεις δεν ήταν πράγματι ουσιαστικά.

Στην περίπτωση αυτή ενδέχεται ναπήρξε περιορισμός του ανταγωνισμούπό την έννοια του Άρθρου 81 της Συνθήκης ΕΚ λόγω:

- του γεγονότος ότι το αποτέλεσμα της συμφωνίας τυποποίησης αποκλείει πραγματικούς ή πιθανούς ανταγωνιστές από την αγορά λόγω αδιαφάνειας των διαδικασιών, και

- του μη επιτακτικού χαρακτήρα της συμφωνίας τυποποίησης με τον τρόπο που αυτή διατυπώθηκε.

Ο εν λόγω βουλευτής χαιρετίζει τα συμπεράσματα πουιοθέτησε η Ευρωπαϊκή Επιτροπή και θα ήθελε να ενημερωθεί σχετικά με τα μέτρα που η Επιτροπή θεωρεί αναγκαία για την αποτροπή στο μέλλον προβλημάτων παρόμοιων με αυτά που ανέκυψαν με το GSM 03.19.

Απάντηση του κ. Monti εξ ονόματος της Επιτροπής

(4 Απριλίου 2003)

Η Επιτροπή μπορεί να επιβεβαιώσει, ότι στηνπόθεση στην οποία αναφέρεται το Αξιότιμο Μέλος του Κοινοβουλίου, έχει τονίσει στο ETSI (Ευρωπαϊκό Ινστιτούτο Τυποποίησης στον τομέα των Τηλεπικοινωνιών) την ανησυχία της σχετικά με τη διατύπωση του προτύπου ETSI GSM 03.19.

Πιο συγκεκριμένα, η Επιτροπή εξέφρασε την ανησυχία της σχετικά με το γεγονός ότι θα μπορούσε να δημιουργηθεί ένα τεχνητό εμπόδιο για την είσοδό στην αγορά των έξυπνων καρτών κινητής τηλεφωνίας, ως αποτέλεσμα:

α) της καθυστερημένης κοινοποίησης και προσδιορισμού των αξιώσεων περί ουσιαστικών δικαιωμάτων πνευματικής ιδιοκτησίας (ΔΠΙ) όσον αφορά το συγκεκριμένο πρότυπο, και

β) του προφανώς αβάσιμου χαρακτήρα των αξιώσεων περί ουσιαστικών ΔΠΙ. Η Επιτροπή παρακολουθεί την εξέλιξη στη συγκεκριμένηπόθεση.

Σε γενικές γραμμές, η Επιτροπή πιστεύει ότι δεν πρέπει να παρεμβαίνει στη διαδικασία θέσπισης προτύπων. Ειδικά σε αγορές τεχνολογίας αιχμής, αν τα πρότυπα αναπτύσσονται σωστά διαδραματίζουν θετικό ρόλο στην προώθηση της αποτελεσματικής διάδοσης νέων τεχνολογιών, κατά τρόπο που ωφελεί στο μέγιστο βαθμό τον καταναλωτή και την οικονομία γενικότερα. Η Επιτροπή, ωστόσο, πιστεύει ότι ενδέχεται ναπάρξουν εξαιρετικές περιπτώσεις κατά τις οποίες η κοινοποίηση και ο προσδιορισμός των αξιώσεων περί ουσιαστικών ΔΠΙ σε ένα πρότυπο, αφού έχει επιτευχθεί συμφωνία για το πρότυπο αυτό, μπορούν να αποτελέσουν τεχνητό εμπόδιο για την είσοδό του στην αγορά, διότι είναι πιθανό να παρεμποδιστεί η είσοδος των ενδεχομένως ανταγωνιστικών τεχνολογιών στην αγορά. Κατά συνέπεια, η Επιτροπή πιστεύει ότι οι φορείς θέσπισης προτύπων θα πρέπει να σχεδιάσουν τους εσωτερικούς τους κανόνες κατά τρόπο ώστε να μη λαμβάνουν χώρα παρόμοια περιστατικά. Όσον αφορά το θέμα αυτό, η Επιτροπή κατανοεί ότι το ETSI θα επανεξετάσει της εφαρμογή των κανόνων του για τα ΔΠΙ, και τονίζει την ανάγκη ναπάρξουν θετικά αποτελέσματα από την επανεξέταση αυτή.